कोटपूतली में ऑनलाइन रजिस्ट्री से बढ़ी मुश्किलें
सबरजिस्ट्रारकार्यालय में इन दिनों ऑनलाइन होने वाली रजिस्ट्री का कम्प्यूटर पर रजिस्ट्रेशन कराने के लिए पक्षकारों को लंबे समय तक खड़े रहना पड़ रहा है, इससे ग्रामीण पक्षकार परेशान है। प्रभावित ग्रामीणों, पक्षकारों, वकीलों डीडराइटरों का आरोप है कि जबसे रजिस्ट्रियों का कार्य ऑनलाइन शुरू हुआ, तब से ही यह समस्या उत्पन्न हुई है। 4 दिन की छुटि्टयों के बाद सोमवार को खुले सबरजिस्ट्रार कार्यालय में यह आलम था कि 23 दिसंबर को जो रजिस्ट्रियां होनी थी उनका नंबर सोमवार को भी नहीं सका। अनेक पक्षकारों को बगैर रजिस्ट्री के ही बैरंग लौटना पड़ा।
दरअसल 23 दिसंबर से कोटपूतली सबरजिस्ट्रार कार्यालय में रजिस्ट्रियाें का कार्य सरकार के आदेश पर ऑनलाइन शुरू हुआ था। सर्वर डाउन होने के चलते रजिस्ट्रियों की कम्प्यूटर में फीडिंग नहीं हो पा रही। एक रजिस्ट्री को फीड करने में ही दो घंटे से अधिक का समय लग रहा है। इससे पहले यहां रजिस्ट्रियां ऑनलाइन नहीं होती थी। कम्प्यूटर में फीडिंग का कार्य तुरंत हो जाने से पक्षकारों को तुरंत रजिस्ट्री मिल जाती थी लेकिन हॉल ही शुरू हुई नई प्रक्रिया के चलते यह सुविधा के बजाए दुविधा बन गई है।
अधिवक्ता शिंभुदयाल सैनी ने बताया कि 23 दिसंबर को चार रजिस्ट्रियां उनके पक्षकारों की होनी थी। पक्षकार गुडगांव से आए थे लेकिन उस दिन फीडिंग का कार्य नहीं होने से उन्हें वापस लौटना पड़ा। आज पुन: बुलाकर उनकी रजिस्ट्री करवाई गई लेकिन उसमें भी पूरा दिन लग गया।
उच्चाधिकारियों को बता दिया है
^राज्यसरकार के आदेश पर कस्बे में ऑनलाइन रजिस्ट्री करने का कार्य शुरू कर दिया गया है। सर्वर डाउन होने के चलते फीडिंग का कार्य धीमी गति से हो रहा है जिससे पक्षकारों ग्रामीणों को खासी परेशानी का सामना करना पड़ रहा है। मैंने उच्च अधिकारियों को इस समस्या से अवगत करा दिया है। निर्देश मिलने पर तद्नुसार कार्रवाई की जाएगी। -पूरणसिंहचौधरी सबरजिस्ट्रार
hin_Deva hin_Deva hin_Deva hin_Deva hin_Deva hin_Deva